Diari Oficial de la Generalitat Valenciana


Sumari del DOGV 6187, del 19-01-2010 (2010/286)

RESOLUCIÓ de 30 de desembre de 2009, del director general de l'Institut Valencià de la Joventut, per la qual es considera que els interessats que s'indiquen en l'annex han desistit de les sol·licituds presentades en relació amb les ajudes per a l'equipament d'empreses creades per jóvens, convocades per l'Ordre de 16 de desembre de 2008, de la Conselleria de Benestar Social.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/286


Data del document
:   30-12-2009

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * suport econòmic
    * creació d'ocupació
    * fundació de l'empresa
    * jove
    * societat mercantil
    * persona física
    * professió independent
    * ajuda pública

RESOLUCIÓ de 30 de desembre de 2009, del director general de l'Institut Valencià de la Joventut, per la qual es considera que els interessats que s'indiquen en l'annex han desistit de les sol·licituds presentades en relació amb les ajudes per a l'equipament d'empreses creades per jóvens, convocades per l'Ordre de 16 de desembre de 2008, de la Conselleria de Benestar Social. [2010/286]  
I. Per l'Ordre de 16 de desembre de 2008, de la Conselleria de Benestar Social, publicada en el Diari Oficial de la Comunitat Valenciana, número 5917, de 19 de desembre de 2008, es convocaren ajudes per a l'equipament d'empreses creades per jóvens.   
II. Les sol·licituds dels interessats que s'indiquen en l'annex d'aquesta resolució no portaven adjunta la documentació que exigeix la base sisena de l'Ordre de 16 de desembre de 2008, per la qual cosa, en compliment del que preveu la base setena de l'esmentada ordre, se'ls va requerir perquè en el termini de 10 dies esmenaren o adjuntaren la dita documentació.   
III. De conformitat amb el que disposa la base huitena de l'esmentada ordre, la Comissió avaluadora, després d'estudiar i valorar les sol·licituds presentades, va elevar proposta de resolució al director general de l'Institut Valencià de la Joventut.  
En virtut d'allò exposat, atesa la proposta de resolució elevada per la Comissió avaluadora i en ús de les facultats atribuïdes per la base desena i la disposició final primera de l'Ordre de 16 de desembre de 2008, de la Conselleria de Benestar Social, per la qual es convoca concurs públic per a la concessió d'ajudes per a l'equipament d'empreses creades per jóvens, resolc:  
Considerar que els interessats que s'indiquen en l'annex de la present resolució han desistit de la sol·licitud que van presentar en relació amb les ajudes per a l'equipament d'empreses creades per jóvens, convocades per l'Ordre de 16 de desembre de 2008, pels motius que s'hi exposen i, en conseqüència, procedir a arxivar-les.   
Contra aquesta resolució, que posa fi a la via administrativa, es podrà interposar, postestativament, recurs de reposició davant del director general de l'Institut Valencià de la Joventut, en el termini d'un mes comptador des de l'endemà de la seua publicació en el Diari Oficial de la Comunitat Valenciana, o bé, directament, recurs contenciós administratiu davant dels Jutjats Contenciosos Administratius competents, en el termini de dos mesos comptadors des de l'endemà de la seua publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.  
València, 30 de desembre de 2009.- El director general de l'IVAJ: Adrián Ballester Espinosa.  
ANNEX / ANEXO  
SOL'LICITUDS DESISTIDES / SOLICITUDES DESISTIDAS  
